દરેક વ્યક્તિમાં-માનવમાં કિરતારે સર્જકતા અને સર્જનશક્તિ મૂકી છે. તે બાળક પેદા કરે છે, પણ એ ઉપરાંત તે સાહિત્ય પણ પેદા કરે છે. સમરસેટ મૉમે લખેલું કે કોઈ પણ વ્યક્તિ પછી તે ગુનેગાર હોય કે ખૂન કર્યું હોય, પણ મૂળભૂત રીતે તે સર્જક છે. કોઈ પણ ‘ગુનેગાર’ શું કામ લખે છે? ધ આર્ટિસ્ટ પ્રોડ્યુસિસ ફૉર ધ લિબરેશન ઑફ હિઝ સોલ, ઇટ ઇઝ હિઝ નેચર ટુ ક્રીએટ ઍઝ ઇટ ઇઝ ધ નેચર ઑફ વૉટર ટુ ફ્લો ટુ રિમેઇન ફ્રેશ! પાણીએ સ્વચ્છ રહેવા વહેવું પડે એમ દરેક માણસે તાજાતરીન રહેવા માટે ક્રીએટિવ થવું પડે છે. માનવીના સ્વભાવમાં જ હોય છે કે તે કંઈક નવું સર્જે.